Arbeidsprosess

Jeg tok et bilde av en person gående langs en hvit vegg for å få tydelig kontrast mellom bakgrunn og motiv. Deretter la jeg bildet inn i GIMP og justerte kontrasten og fargene slik at det svarte kom tydelig fram i motsetning til det hvite.



Jeg skar bort alt det svarte på personen og satt da igjen med en sjablong av en person som går. For at sjablongen skulle festes godt til underlaget men samtidig kunne fjernes etterpå, sprayet jeg på sjablonglim på baksiden. Siden dette nå er en sjablong er det viktig å legge den på et underlag som kan kastes etterpå slik at det ikke blir lim noen steder det ikke er ønskelig.



Sjablongen legges så på et underlag som er behandlet med klarlakk for at malingen skal feste seg godt og ikke skli ut. For at det ikke skal bli maling andre steder enn der det er ønskelig, la jeg ark rundt sjablongen for å beskytte resten av lerretet. Deretter sprayet jeg med svart maling med en avstand på ca 20 cm. For å beskytte underlaget og i mitt tilfelle, balkongen, hadde jeg på forhånd lagt en stor plastduk klart og arbeidet over.



Jeg gjentok hele prosessen med sommerfuglmotivet. Sommerfugloriginalen fant jeg kjapt etter et søk på internett.





Etter å ha malt begge motivelementene tok jeg bilde av lerretet og la bildet inn i Gimp. Der brukte jeg ulike verktøy; tryllestav, skaleringsverktøyet, flytteverkyøyet og malepensel for å få det til å bli slik jeg ønsket.